Translate the text from Welsh to English.



 
Mae'n bleser gennyf gyhoeddi heddiw estyniad i’r gostyngiad dros dro yn y dreth trafodiadau tir a gyflwynwyd gennyf ym mis Gorffennaf 2020\. Roedd cyfnod y gostyngiad yn y dreth yn berthnasol i drafodiadau preswyl a gwblhaodd ar 27 Gorffennaf 2020, neu wedi hynny, a hyd at 31 Mawrth 2021\. Bydd yr estyniad yn berthnasol i drafodiadau sy'n cwblhau o 1 Ebrill 2021 hyd at 30 Mehefin 2021\. O 1 Gorffennaf 2021 ymlaen, bydd y cyfraddau a throthwyon mewn perthynas â thrafodiadau eiddo preswyl y dreth trafodiadau tir yn dychwelyd i’r rheini a oedd yn berthnasol cyn 27 Gorffennaf 2020\.  


Nodais fy mhenderfyniad ym mis Gorffennaf 2020 y byddai'r trothwy cychwynnol ar gyfer prif gyfraddau preswyl y dreth trafodiadau tir yn cael ei bennu yn £250,000 o 27 Gorffennaf ymlaen. Mae'r trothwy newydd £70,000 yn uwch na'r trothwy cychwynnol ar gyfer trafodiadau eiddo preswyl a fodolai cyn 27 Gorffennaf. O ganlyniad, dim ond tua 25% o'r rheini sy'n atebol ar gyfer prif gyfraddau’r dreth trafodiadau tir sy'n talu unrhyw dreth o gwbl. Mae pobl sy'n prynu cartref yng Nghymru sy'n costio mwy na £250,000 wedi arbed £2,450 yn fwy na’r hyn a fyddai wedi bod yn daladwy o'r blaen, ac nid yw pobl sy'n prynu cartref yng Nghymru sy'n costio llai na £250,000 wedi talu unrhyw dreth. 


Yn y cyfnod rhwng mis Awst a mis Ionawr, mae’r gostyngiad wedi’i dargedu hwn yn y dreth wedi cefnogi 10,000 o drethdalwyr yng Nghymru a oedd yn atebol ar gyfer prif gyfraddau'r dreth trafodiadau tir. Yn fras, pobl a oedd yn prynu eu cartrefi eu hunain, ac y gallai fod wedi bod angen cymorth ychwanegol arnynt oherwydd y pandemig, oedd y rhain. Yn sgil y gostyngiad, mae trafodiadau eiddo preswyl wedi cynyddu yn 2020\-21, o'i gymharu â’r hyn a fyddai wedi digwydd fel arall, ac mae wedi cael effaith gadarnhaol ar y farchnad dai.


Fodd bynnag, mae'n bwysig parhau i sicrhau bod y gostyngiadau treth dros dro hyn yn parhau wedi’u targedu, ac ni fyddant yn berthnasol i'r rheini sy'n prynu eiddo sy'n agored i gyfraddau preswyl uwch y dreth trafodiadau tir. Nid yw’r cyfraddau a’r trothwyon ar gyfer prynwyr eiddo preswyl sydd wedi’i gaffael fel buddsoddiad neu fel ail gartref wedi newid. 


Rwy’n ymwybodol bod prynwyr tai yng Nghymru sydd wedi ceisio elwa ar y gostyngiad dros dro yn y dreth wedi cael anawsterau, naill ai ar wahanol gamau o'r broses drawsgludo neu forgais neu, yn achos eiddo a adeiledir o’r newydd, oherwydd oedi cyn i ddatblygwyr gwblhau’r gwaith adeiladu. Gallai rhai o’r materion hyn fod yn bethau a fyddai wedi digwydd fel arfer, ond mae'n amlwg hefyd y byddai'r pandemig a'r cyfyngiadau a roddwyd ar waith i'w reoli wedi cael effaith ar rai dyddiadau cwblhau. Bydd estyniad syml o gymorth i lawer o'r trethdalwyr hynny yng Nghymru sydd wedi cael eu heffeithio. 


Gall penderfyniad Llywodraeth y DU i ymestyn ei chynnydd dros dro i’r trothwy cychwynnol ar gyfer treth dir y dreth stamp, fel ym mis Gorffennaf, hefyd gael effaith ar y farchnad eiddo yng Nghymru, yn enwedig mewn ardaloedd ar y ffin rhwng Cymru a Lloegr. Mae'n bwysig sicrhau nad yw gwyriadau yn y farchnad eiddo yn cael eu dwysáu gan benderfyniadau a wneir yn San Steffan. Mae'n siomedig, unwaith eto, na wnaeth Llywodraeth y DU ymgysylltu â ni ymlaen llaw er mwyn inni allu cydweithio a gwneud penderfyniadau ynghylch ein polisi trethi mewn ffordd gydgysylltiedig – byddai hynny wedi sicrhau, felly, fod modd inni ymchwilio i’r data a’r dystiolaeth ar gyfer cefnogi ein dewisiadau.     


Mae’r prif gyfraddau preswyl sy'n gymwys hyd at 30 Mehefin 2021 a'r rhai a fydd yn gymwys o 1 Gorffennaf 2021 ar gael i’w gweld yn https://llyw.cymru/y\-cyfraddau\-ar\-bandiau\-trethi\-ar\-gyfer\-y\-dreth\-trafodiadau\-tir







Translation:


 
I am pleased to announce today an extension to the land transaction tax (LTT) temporary tax reduction period that I introduced in July 2020\.  The tax reduction period applied to residential transactions that completed on or after 27 July 2020 and until 31 March 2021\. The extension will apply to transactions that complete from 1 April 2021 to 30 June 2021\.   From 1 July 2021 the LTT residential property transaction rates and thresholds will revert to those that applied prior to 27 July 2020\.  


I set out my decision in July 2020 that the starting threshold for land transaction tax main residential rates would be set at £250,000 from 27 July.  The new threshold is £70,000 higher than the starting threshold for residential property transactions which existed prior to 27 July.  It has resulted in only around 25% of those liable to the main LTT rates paying any tax at all.  People buying their home in Wales costing more than £250,000 have made a saving of £2,450 over that which would previously have been payable, and people  buying their homes in Wales costing less than £250,000 have not paid anything. 


In the period August to January, this targeted tax reduction has supported 10,000 taxpayers in Wales who were liable to the main rates of land transaction tax. These were, broadly, people buying their homes, and who may have needed additional support due to the pandemic.  It has increased residential property transactions in 2020\-21, from that which would otherwise have occurred, and had a positive effect on the housing market.


However, it is important to continue to ensure that these temporary tax reductions remain targeted, and they will not apply to those buying property that is liable to the higher residential rates of LTT.  The rates and thresholds for buyers of residential property acquired as an investment or as a second home remain unchanged. 


I am aware that homebuyers in Wales seeking to benefit from the temporary tax reduction period have encountered difficulties, either at different stages of the conveyancing or mortgage process, or in the case of new build property, delays in developers completing the homes.  Whilst some of these may be things that would normally have occurred, it is also clear that there will have been some completion dates where the pandemic and the restrictions in place to contain it, would have had an impact. A simple extension will provide support to many of those Welsh taxpayers impacted. 


The UK government’s decision to provide an extension to its temporary increase to the stamp duty land tax (SDLT) starting threshold may, as in July, also have an impact on the property market in Wales, especially in the Wales\-England border areas.  It is important to ensure that distortions to the property market are not exacerbated by decisions in Westminster. It is disappointing that \- yet again \- the UK government did not work with us in advance to collaborate and join up our tax policy decisions to ensure that we could examine the data and evidence to support our choices.      


The main residential rates applying until 30 June 2021 and those that will apply from 1 July 2021 can be viewed at https://gov.wales/land\-transaction\-tax\-rates\-and\-bands.